Fathul Bari

Fathul Bari otabâ "Fath Al-Bari bi Syarh Shahih Al-Bukhari" (bhâsa Arab: فتح الباري‎) iyâ arèya kètab sè penting bâdhi rèng-orèng ahlussunnah sè èangghit sareng Al-Hafiz Ibnu Hajar Al-Asqalani. Kètab rèya cè’ kotarana polan dhâddhi sombher kaum muslimin tamasok santrè. Neng ḍâlem Fathul Bari èjellasaghi (syarh) kètab Shahih Bukhari."38. Fathul Bari (Syarah Kitab Sahih al-Bukhari)". ilmusunnah.com. aksès 2023-02-26. Ibnu Hajar Al-Asqalani molaè nyerrat kètab rèya è omor 44 taon bân bhuto bâkto 25 taon sè abhâdhi ḍâri taon 817 H sampè Râjjhâb 842 H.Asy-Syibil bân Ibnu Baz (1422 H). At-Tanbih 'ala al-Mukhalafat al-Aqidah fi Fath al-Bari. Riyadh:Dar al-Wathan. Mukadimah kètab rèya judulla Hadyus Sari sè èssèna 10 bâb bhâdhi ngartè ka èssèna Fathul Bari."Hujjatul Islam: Ibnu Hajar Al-Asqalani, Penulis Kitab Fath Al-Bari (3)". republika.co.id. 2012-04-17. aksès 2023-02-26.

 Tègghina kètab Fathul Bari 
Kètab Fathul Bari anḍi’ posisi sè tègghi polana sabâb è bâbâ rèya:

 Sè nyerrat ulama’ sè ahli 
Kètab rèya èserrat sareng ḍuwâ’ ulama’ sè ahli yakni Imam al-Bukhari sè nganghungi gellar Amirul Mukminin è bidang hadis; bân Imam Ibnu Hajar al-‘Asqalani, sè nganghungi gellar al-Hafiz. Gellar al-hafiz ghun èparèngè ka ahli hadis sè bisa ngafalaghi 100.000 hadis tamasok sanad bân matanna. Karjâ rajâ Ibnu Hajar salaèn Fathul Bari iyâ arèya Bulughul Maram min Adillatil Ahkaam.opac.perpusnas.go.id. aksès 2023-02-26.

 Manyèttong ḍuwâ’ kètab sè aghung 
Kitab rèya èsebbhut aghung polana manyèttong ḍuwâ’ kètab hadis sè bhâghus è bidang hadis. Kètab asal (matan) yakni Shahih Al-Bukhari èsebbhut kètab palèng sohèh samarèna Al-Qur'an bân palèng tègghi salaèn kètab hadis sè laèn. Saèngghâ kètab syarh èkabhuto maklè paham ka Sahih Bukhari bân syarah Shahihul Bukhari sè palèng bhâghus iyâ arèya kètab Fathul Bari.

Sakèng bhâghussa Fathul Bari, ulama’ sampè’ mojhi “Laa hijrata ba’dal Fathi (Ta’ usa ahijra ka kètab hadis laènna polan la bâḍâ Fathul Bari)”. Fathul Bari èssèna abahas èlmo bhâsa, definisi lughawi bân syar’i, abhândhingaghi riawayat, kaidah ushul fiqih, keterangan èlmo hadis: sanad bân matan, sareng hikmah hadis.

 Sombher